ΚΟΙΝΗ ΘΕΣΗ (ΕΚ) αριθ. 16/94 η οποία καθορίστηκε από το Συμβούλιο στις 10 Μαρτίου 1994 για τη θέσπιση της οδηγίας 94/ . . . /ΕΚ του Ευρωπαϊκού Κοινοβουλίου και του Συμβουλίου της . . . για τη δεύτερη τροποποίηση της οδηγίας 88/344/ΕΟΚ για την προσέγγιση των νομοθεσιών των κρατών μελών που αφορούν τους διαλυτές εκχύλισης οι οποίοι χρησιμοποιούνται στην παρασκευή των τροφίμων και των συστατικών τους (94/C 172/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189 Β της συνθήκης,

Εκτιμώντας:

ότι η οδηγία 88/344/ΕΟΚ (3) απαλείφει από το μέρος ΙΙΙ του παραρτήματος τον διαλύτη κυκλοεξάνιο, από την 1η Ιανουαρίου 1994, που χρησιμοποιείται στην παρασκευή αρωματικών υλών 7

ότι η επιστημονική επιτροπή τροφίμων, με βάση συμπληρωματικές πληροφορίες που έλαβε εν τω μεταξύ, αποφάσισε να ανανεώσει την προηγούμενη προσωρινή αποδοχή της για την εν λόγω ουσία 7 ότι, κατά συνέπεια, μπορεί να συνεχιστεί η χρήση αυτού του διαλύτη, μέχρι την οριστική γνωμοδότηση της επιτροπής αυτής,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα της οδηγίας 88/344/ΕΟΚ, τροποποιείται ως εξής:

Στο μέρος ΙΙΙ, επαναπροστίθεται ο διαλύτης «κυκλοεξάνιο», με μέγιστη περιεκτικότητα σε κατάλοιπα 1 mg/kg.

Άρθρο 2

1. Τα κράτη μέλη τροποποιούν τις νομοθετικές, κανονιστικές και διοικητικές διατάξεις τους, ώστε να επιτρέψουν το εμπόριο των προϊόντων που ανταποκρίνονται στην παρούσα οδηγία το αργότερο μέχρι τις . . . . (4).

Πληροφορούν αμέσως την Επιτροπή σχετικά.

2. Οι διατάξεις που αναφέρονται στην παράγραφο 1, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.

Άρθρο 3

Η παρούσα οδηγία αρχίζει να ισχύσει την έβδομη ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

. . ., . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 15 της 18. 1. 1994, σ. 17.

(2) Γνώμη που διατυπώθηκε στις 23 Φεβρουαρίου 1994 (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. L 157 της 24. 6. 1988, σ. 28. Οδηγία που τροποποιήθηκε από την οδηγία 92/115/ΕΟΚ (ΕΕ αριθ. L 409 της 31. 12. 1992, σ. 31).

(4) Δώδεκα μήνες μετά την ημερομηνία έναρξης ισχύος της οδηγίας.

ΑΙΤΙΟΛΟΓΗΣΗ ΤΟΥ ΣΥΜΒΟΥΛΙΟΥ

1. Στις 14 Δεκεμβρίου 1993, η Επιτροπή υπέβαλε στο Συμβούλιο πρόταση για το ανωτέρω θέμα, με βάση το άρθρο 100α της συνθήκης (1).

2. Στις 9 Φεβρουαρίου 1994, το Ευρωπαϊκό Κοινοβούλιο ενέκρινε την πρόταση χωρίς τροπολογίες. Στις 23 Φεβρουαρίου 1994, η Οικονομική και Κοινωνική Επιτροπή εξέδωσε τη γνώμη της.

3. Στις 10 Μαρτίου 1994, το Συμβούλιο ενέκρινε την κοινή θέση του ως προς την πρόταση. Το κείμενο που εγκρίθηκε από το Συμβούλιο, έπειτα από την οριστικοποίησή του από τους γλωσσομαθείς νομικούς κατά τη συνήθη διαδικασία, συμπίπτει επί της ουσίας με την πρόταση της Επιτροπής όπως εγκρίθηκε από το Ευρωπαϊκό Κοινοβούλιο.

(1) ΕΕ αριθ. C 15 της 18. 1. 1994, σ. 17.